પોલીસને રઘુજી ઠાકોર નામનો યુવક મળ્યો જેની પત્ની અળખા ત્રણ વર્ષ અગાઉ પોતાના ચાર સંતાનોને મૂકીને પોતાનાથી સાતેક વર્ષ નાના એટલે કે, ૨૮ વર્ષિય પ્રેમી ભરતીજી ઠાકોર સાથે ‘લીવ ઈન રિલેશનશીપ'માં રહેવા જતી રહી હતી. ત્યારબાદ તે ગુમ થઈ ગઈ હતી. પોલીસે ભરતીજીની શોધ શરૂ કરી ત્યારે ઘટસ્ફોટ થયો કે, ભરતીજી ઠાકોર સાંતેજની એક ૨૬ વર્ષિય યુવતી પર બળાત્કારના ગુનામાં સાબરમતી સેન્ટ્રલ જેલમાં બંધ છે. પોલીસને શિવ મંદિરમાં જે લાશ મળી હતી તે જ આ અળખા અને હત્યારો તેનો પ્રેમી ભરતીજી જ છે તેવો હજુ સુધી કોઈ સજ્જડ પુરાવો મળ્યો ન હતો. પોલીસ જેલમાંથી પુછપરછ કરવા ભરતીજીને ટ્રાન્સફર વોરન્ટ પર લઈ આવી અને તપાસ શરૂ કરી.